อุทยานแห่งชาติภูกระดึง จังหวัดเลย เร่งลำเลียงอุปกรณ์ขึ้นไปบนภูกระดึงสนับสนุนการปฏิบัติงานป้องกันไฟป่า โดยเฉพาะพื้นที่เสี่ยงและฟื้นฟูพื้นที่ที่เสียหายจากไฟป่า
อุทยานแห่งชาติภูกระดึง จังหวัดเลย เร่งลำเลียงอุปกรณ์ขึ้นไปบนภูกระดึงสนับสนุนการปฏิบัติงานป้องกันไฟป่า โดยเฉพาะพื้นที่เสี่ยงและฟื้นฟูพื้นที่ที่เสียหายจากไฟป่านายสมโภชน์ มณีรัตน์ โฆษกกรมอุทยานแห่งชาติ สัตว์ป่า และพันธุ์พืช กล่าวถึงความคืบหน้าการดับไฟป่าบนพื้นที่อุทยานแห่งชาติภูกระดึง จ.เลย ให้ดับสนิทและฟื้นฟูพื้นที่ ว่า ได้รับความร่วมมือจากหลายภาคส่วนร่วมขนย้ายอุปกรณ์ต่างๆ เพื่อฟื้นฟู สำรวจความเสียหาย และการทำแนวกันไฟป่า โดยมีเฮลิคอปเตอร์จอมพลัง Mi 17 V5 ของกองทัพบกบินลำเลียงอุปกรณ์ต่างๆขึ้นมาบนอุทยานแห่งชาติภูกระดึง จ.เลย ขณะนี้กำลังเร่งเคลื่อนย้ายเครื่องมือและอุปกรณ์ที่จะนำไปใช้ปฏิบัติงานป้องกันและควบคุมไฟป่าในพื้นที่อุทยานแห่งชาติภูกระดึง บริเวณหลังแป ซึ่งลำเลียงมาโดยเฮลิคอปเตอร์ดังกล่าวมีเครื่องมือและอุปกรณ์การขนย้าย 1 คัน คือ รถไถฟาร์มแทรกเตอร์ และอุปกรณ์เครื่องมืออื่นๆ จากนั้นเจ้าหน้าที่อุทยานแห่งชาติภูกระดึงได้ประกอบชิ้นส่วนรถไถฟาร์มแทรกเตอร์ เพื่อจะนำไปใช้ปฏิบัติงานป้องกันและควบคุมไฟป่า และจัดทำแนวกันไฟ ถือเป็นการเตรียมควาพร้อมในพื้นที่ ให้อุปกรณ์ต่างๆสามารถใช้งานได้อย่างมีประสิทธิภาพ      นอกจากนี้ เจ้าหน้าที่อุทยานแห่งชาติภูกระดึง ยังได้ร่วมกับ ทหาร มทบ.ที่28 (ค่ายศรีสองรัก) จัดทำแนวกันไฟในพื้นที่เสี่ยงต่อการเกิดไฟป่า ภายในเขตอุทยานแห่งชาติภูกระดึง บริเวณหลังแป และบริเวณเส้นทางไปสระอโนดาษ ซึ่งไม่พบกลุ่มไฟป่าแต่อย่างใดและเหตุการณ์ทั่วไปปกติ